Cuneiform Tablet Kt 94/k 1396 (AKT 6a 230)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-{d}DUMU.ZI e-lá-a a-dí-da lá-ma-sí ù en-nam-a-šùr qí-bi-ma um-ma en-nam-a-šùr ù a-lá-ḫu-um-ma i-na dur₄-ḫu-mì-it 40 GÚ URUDU ma-sí-am bu-lá-tí ša a-bu-ni e-zi-bu um-me-a-nu ša a-bi₄-ni i-ṣa-áb-tù ù sí-ki-ni ú-kà-lu um-ma né-nu-ma a-lá-an URUDU a-nim mì-ma bu-lá-tí ša-ni-a-am a-bu-ni ú-lá e-zi-ib URUDU a-na KÙ.BABBAR li-tù-ur-ma KÙ.BABBAR a-na a-lim{ki} li-li-ik-ma lu-qú-tum iš-tù a-lim{ki} li-ba-al-ki-tám-ma KÙ.BABBAR <gap> šu-ta-be-a <gap> a-we-lu-ú ú-nu-ḫu a-ṣé-er 40 GÚ URUDU bu-lá-tí ša a-bi₄-ni ú-kà-lu-ni um-ma šu-nu-ma ù NA₄.ZA.GÌN ik-ri-bu ša a-bi₄-ku-nu <big_gap> lu ni-sú-ùḫ a-ba-ú-ni be-lu-ni a-tù-nu a-we-lu NA₄.ZA.GÌN ik-ri-bi₄ ša a-bi₄-ni a-na e-ṭá-ri-ni i-za-zu iḫ-da-ma a-lam mu-ùḫ-ra-ma ma-lá ik-ri-bu ša a-šùr lá i-ḫa-li-qú-ni ep-ša-ma ṭup-pá-am ša a-lim{ki} le-qé-a-ma ki-ma NA₄.ZA.GÌN a-na KÙ.BABBAR i-tù-ru-ma a-dí <big_gap> ik-ri-bu <big_gap> uš-té-ru-bu ù ra-bi-ṣa-am aḫ-za-nim-ma KI a-lu-a lu-ṣa-am-ma na-áp-ša-tí-ni eṭ-ra a-na ik-ri-be a-ni-ú-tim a-bu-ni me-et